देश के मुक्केबाजी प्रेमी 10 अलग-अलग कटेगरी में दुनिया भर की मुक्केबाजों को रिंग में अपना फन दिखाते हुए हर्षित होंगे। इनमें 2018 के राष्ट्रमंडल खेलों में स्वर्ण जीतने वाली आस्ट्रेलियाई मुक्केबाज काये स्कॉट का नाम प्रमुख है। इसके अलावा थाईलैंड की पिएमविलाई लाओपोएम और रियो ओलम्पिक में कांस्य पदक जीतने वाली रूस की मशहूर मुक्केबाज अनास्तासिया बेलियाकोवा भी 10 दिनों तक होने वाली इस चैम्पियनशिप में लोगों का भरपूर मनोरंजन करेंगी।